На основу члана 46. Закона о локалној самоуправи (''Службени гласник РС'', број 129/2007, 83/2014 - други закон и 101/2016 - други закон), члана 56. Статута Града Ниша (''Службени лист Града Ниша'', број 88/2008 и 143/2016) и члана 117. Пословника Скупштине Града Ниша (''Службени лист Града Ниша'', 6/2017),

 Градско веће Града Ниша, на седници одржаној 18.12.2017. године, разматрајући Амандман број 1657 од 15.12.2017. године, који је поднела Oдборничка група „Демократска странка“,

**п р е д л а ж е**

 Скупштини Града Ниша да **одбије** Амандман број 1657 од 15.12.2017. године, који је поднела Oдборничка група „Демократска странка“, на члан 9. Предлога одлуке о буџету Града Ниша за 2018. годину.

**О б р а з л о ж е њ е**

 Одборничка група „Демократска странка, поднела је Амандман број 1657 од 15.12.2017. године, на члан 9. Предлога одлуке о буџету Града Ниша за 2018. годину.

 Чланом 117 Пословника Скупштине Града Ниша, прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебнo.

Амандманом се предлаже умањење износа средстава на позицији број 40, економска класификација 511- Зграде и грађевински објекти од 178.700.000 динара за 100.000.000 динара, која су намењена за прибављање у јавну својину Града Ниша зграде пословног простора, а истовремено обезбеђивање средства у истом износу за изградњу основне школе у Пантелеју, на позицији број 146. Средства у износу од 100.000.000 динара су планирана на позицији 40. за прибављање пословног простора у зони ширег центра града за обављање делатности јавних предузећа. У циљу смањења трошкова закупа пословног простора потребно је обезбедити простор за јавна предузећа која сада плаћају закупнине. Изградња основне школе у Пантелеју је планирана до 2020. године Акционим планом одрживог развоја Града Ниша 2015 - 2020. и реализоваће се у том року након стварања материјалних предуслова. Такође предлог Одлуке о буџету Града Ниша за 2018. годину је у складу са предлогом Програма развоја Града Ниша за 2018. годину.

 На основу наведеног, Градско веће Града Ниша предлаже Скупштини Града да одбије овај амандман.

Број: 1607-1н/2017-03

У Нишу, 18.12.2017. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**